Le comiche 2

Le comiche 2 el ze un film itałian de'l 1991 direto da Neri Parenti.

Trama
Prołogo
Un adeto ai manifesti el ga da cavar via el manifesto de'l Le comiche, co łe fegure de Paolo e Renato che improvizamente i se move e i vien fora da'l manifesto guidando n'anbułansa vestìi da infermieri.

 I infermieri 
I do, 'pena venjùi fora da'l manifesto, i se łibara de un invadente łavaveri meso so'l cofano ed ałertà par n'emerzensa i riva so'l łogo de un insidente ma, ansiché socórer un motosiclista infortunà, i ło investe trasportando par zbajo un avocato a'l cuało vien mesa na màscara de Minni e dada na bota in testa co na piàvoła  d'osigeno.

Daspò el rocanbołesco trasporto a l'ospeałe, l'avocato el se catarà eroneamente in sała de chirurzia plàstega, ndove che ghe vien inpiantàe de łe protezi mamarie. I do i vien inseguìi da na foła inferosìa par aver destruzesto na statua de ła Madona mentre che i jera a ła guida de l'ambułansa, canbiando diversi reparti e venjindo fora da onjuno co łe rełative sitomatołozìe; infin i ironparà inte'l reparto Malattie tropicali e tuti i ghe ve venjarà fora travestìi da bałarine braziłiane.

 Łe Vardie Zuràe 
I do i ze vardi zuràe in servisio noturno inte un grando magazen. Resevùa na senjałasion de un furto inte łe visinanze, i aresta invese un omo estraneo a'l fato e i consenja łe só stese armi, credeste eroneamente in poseso de l'omo, a na gazeła de pasagio. Dezarmài, i entra inte'l  magazen i se procura armi inprovizàe tra cui mase da baseball, tràpano, fòsena e petardi.

Inte ła reserca, Paolo el vien scuazi zbranà da un can mentre Renato el colpise un manichin vestìo da łotador de  kendo, che'l fuze dołorante. I cata el vero criminałe, ma el se reveła un  energumeno sasino e i inseguidori i deventa i insegìi: i scanpa via so un cornizon esterno, e fortunozamente i riese a butarlo de soto sfrutando un canpaniłe, co'l ładro che'l croa zó inte un furgon dei carabinieri; entranbi po' i ciapa fogo a cauza de l'inproviza inpisada dei petardi inte łe scarsełe e i ze costreti a butarse inte na fontana.

Voze corełàe
Le comiche
Le nuove comiche

Altri projeti

Linganbi foresti


Categoria:Film itałiani